ა(ა)იპ ონის მუნიციპალიტეტის უჩა ჯაფარიძის სახელობის სამხატვრო სკოლის 2022 წელს გაწეული მუშაობის შესახებ.

ა(ა)იპ ონის მუნიციპალიტეტის უჩა ჯაფარიძის სახელობის სამხატვრო სკოლა მოსწავლეებს აზიარებს ხელოვნებას ასწავლის ნატურიდან ხატვას, ფერწერას, კომპოზიციას, თექას, ბატიკას, ძერწვას, ხის მხატვრულ დამუშავებას, ქსოვას, ფარდაგს, სკოლაში ისწავლება სულ ცხრა საგანი.

2022 სასწავლო წლისათვის გამოყოფილია ბიუჯეტით 53000 ლარი. მოსწავლეთა შემონატანები შეადგენს 4000 ლარს, სულ 57000 ლარი. მოსწავლეთა რაოდენობა შეადგენს 82-ს. შემონატანები მთლიანად იხარჯება ღონისძიებებისათვის, რომელიც მოიცავს პლენერზე ხატვას, მოსწავლის პერსონალურ გამოფენას, სააღდგომო გამოფენას, გასვლით გამოფენა, საახალწლო გამოფენა, ბავშვთა დაცვის დღისადმი მიძღვნილი, 26 მაისისადმი მიძღვნილი გამოფენა, ნაწილი თანხა იხარჯება მასალებისათვის, რომელიც იქმნება საგამოფენოდ, ნაწილი კი ტრანსპორტისათვის. პლენერი, რომელიც მოიცავს ნატურიდან ხატვას ბუნებაში, აუცილებელია მოსწავლეთა ხედვის განვითარებასა და ჩამოყალიბებაში, ასევე ესთეტიკური გემოვნების ჩამოყალიბებაზე.

2021 წელს ბიუჯეტით გამოყოფილი იყო 46238 ლარი, შემონატანები შეადგენდა 4000 ლარს, რომელიც დაიხარჯა სამხატვრო მასალებში და ღონისძიებებზე.

სუბსიდიის სახით გამოყოფილი თანხა 53000 ლარიდან თანამშრომელთა ხელფასებისათვის იხარჯება 38304 ლარი.

ოფისის ხარჯი შეადგენს 13219 ლარი - საკანცელარიო მასალები, სანიტარული მასალები, ინტერნეტი, ელექტროენერგიის, წყლის, შეშის ხარჯი, ტუმბოები, სადგამები, ბატიკის ჩარჩოები, დაფები, კატრიჯი.

სამხატვრო მასალებისათვის იხარჯება 8000 ლარი, მასალების თანხების გაძვირებასთან დაკავშირებით, იზრდება მასალების მთლიანი თანხაც, რომელიც იხარჯება საღებავებისათვის ( გუაში, აკრილი,, აკვარელი, ბატიკის საღებავები, ცივი თაბაშირი, ფუნჯები, ფანქრები, საშლელები, პასტელები, ფერადი ფანქრები, ფორმატები, მატყლი, თექის ნემსები, ღრუბელი, ცელოფნები თექისათვის, აბრეშუმის ნაჭერი ბატიკისათვის, რეზერვინი, რეზერვინის წკირები, ყაისნაღები, ჩხირები, საქსოვი ძაფები, საკერავი ძაფები.

ა(ა)იპ ონის მუნიციპალიტეტის უჩა ჯაფარიძის სახელობის სამხატვრო სკოლის მიზანია - მიეცეს მოსწავლეებს დაწყებითი სამხატვრო განათლება, ხელი შეეწყოს პიროვნების ინდივიდუალური შემოქმედებითი მიდრეკილებების შესწავლას, განვითარებას, გარესამყაროს მხატვრული აღქმის ჩამოყალიბებას, გამომსახველობითი საშუალებათა ტექნიკის განვითარებას.

სკოლის ამოცანებია: აზიაროს მოსწავლეები ხელოვნების საფუძვლებს, გააცნოს და შეაყვაროს მათ ეროვნულ - კულტურული მემკვიდრეობა, ქართული და მსოფლიოს ხელოვნების ნიმუშები, გამოუმუშაოს მოსწავლეებს სამყაროს მხატვრული აღქმის საკუთარი ინტერპრეტაციის უნარ-ჩვევები, პრაქტიკული მხატვრული აქტივობების განვითარებით, ამ მიზნებისა და ამოცანების განსახორციელებლად სამხატვრო სკოლის პედაგოგიური კოლექტივი ყველაფერს აკეთებს იმისათვის, რომ თითოეული მოსწავლე აზიაროს ხელოვნებას, რასაც მოწმობს ჩვენს მიერ მოწყობილი გამოფენები, ღონისძიებები, რომელიც ჩვენს პროფესიონალიზმზე საუბრობს. სამხატვრო სკოლის სწორ განვითარებაზე ლაპარაკობს ისიც, რომ სამხატვრო სკოლის ხუთხმეტმა კურსდამთავრებულმა სწავლა გააგრძელა სამხატვრო აკადემიაში, ოთხმა მოსწავლემ სწავლა განაგრძო მეორად ფაკულტეტზე ხელოვნების კუთხით. სამხატვრო აკადემიის წარჩინებით დამთავრების შემდეგ სამი მხატვარი დავაბრუნეთ სამხატვრო სკოლაში სხვადასხვა საგნის პედაგოგად. წელს კიდევ ერთმა მოსწავლემ ჩააბარა გამოცდები ტექნიკური უნივერსიტეტის არქიტექტურის ფაკულტეტზე, რომელმაც ხატვისა დახაზვის გაკვეთილები ჩვენთან გაიარა.

მერიის მიერ გადმოცემული ქონება მიზნობრივადაა გამოყენებული სკოლის მიერ, მაგრამ ვინაიდან სკოლა გაიზარდა, მოსწავლეთა რაოდენობა დღეის მონაცემებით შეადგენს - 82-ს. ფართი არ გვყოფნის, მიუხედავად იმისა, რომ შაბათს და კვირასაც ვმუშაობთ.

იმისათვის, რომ სკოლამ იფუნქციონიროს, საჭიროა შესაბამისი ინვენტარი, სადგამები, ტუმბოები, დიდი და პატარა დაფები, მოლბერტები, ასევე მაგიდები რომლებიც შეძენილი გვაქვს ჩვენი ხარჯებით. ჰერალდიკის სამსახურმა საჩუქრად გადმოგვცა კომპიუტერი.

სამხატვრო სკოლის დასაქმებულთა რაოდენობა შეადგენს 9-ს, აქედან ოთხი თანამშრომელი უმაღლესი განათლებითაა. ყველა პედაგოგი გამოირჩევა ინდივიდუალური პროფესიონალიზმით, დიდი სამუშაო სტაჟით, ყველა პედაგოგს თავის საგანში აქვს თავისი მეთოდიკა, რომელიც თითოეულ მოსწავლეს აძლევს სერიოზულ განათლებას, წარჩინებული მოსწავლეები გამოფენის შემდეგ წახალისებული არიან სხვადასხვა საჩუქრებით.

სამხატვრო სკოლა მუშაობს წინასწარ შედგენილი გეგმის მიხედვით.

ჩატარდა პედაგოგიური საბჭოს სამი სხდომა, სხდომაზე განვიხილეთ ის საკითხები, რომლებიც საჭიროა სკოლის განვითარებისათვის.

წლის განმავლობაში დაგეგმილი გვქონდა 8 ღონისძიება, ჩავატარეთ მეტი, გარდა ამისა ვატარებთ შიდა გამოფენებს, ნამუშევრების გარჩევას.

სამხატვრო სკოლა დაათვალიერა ბევრმა ქართველმა და უცხოელმა სტუმარმა.

ფონდი Fair Trees-ის დამფუძნებელმა მარიანა როსმა სამხატვრო სკოლას გადმოგვცა საჩუქარი - თოჯინების კოლექცია (15 ცალი).

4 მარტს სამხატვრო სკოლის აივანზე მოვაწყვეთ დედის დღისადმი მიძღვნილი გამოფენა.

18 აპრილს მოვაწყვეთ სააღდგომო გამოფენა-გაყიდვა, გამოფენაზე წარვადგინეთ თექის, ბატიკის, ხის მხატვრული დამუშავების ნიმუშები, ნაძერწები, ნაქსოვი თოჯინები, შემოსული თანხით დავეხმარეთ ჩვენი მოსწავლის გუგა მაისურაძის დედას, რომელსაც ონკოლოგიური დაავადება აქვს.

26 აპრილიდან 10 მაისამდე ვუმასპინძლეთ დანიის სამეფო აკადემიისა და თბილისის თავისუფალი უნივერსიტეტის სტუდენტებს, რომლებიც ხის მხატვრული დამუშავების მოსწავლეებთან ერთად სწავლობდნენ ქართულ ორნამენტს, ოდა სახლის კონსტრუქციულად აგებას, დარბაზის ტიპის სახლის აგებას, რომელსაც ხელმძღვანელობდა ჩვენი პედაგოგი თეიმურაზ გუგეშაშვილი.

4 მაისს - სკოლის აივანზე მოვაწყვეთ გამოფენა „ევროპის დღეები“, სადაც მოსწავლეთა ფერწერული და გრაფიკული ნამუშევრები იყო გამოფენილი.

სამხატვრო სკოლის აივანზე მოვაწყვეთ 26 მაისისადმი მიძღვნილი გამოფენა.

27 მაისს მოვაწყვეთ ექსკურსია ცაგერში. ვესტუმრეთ და დავათვალიერეთ ცაგერის სამხატვრო სკოლა, გავეცანით მათ სამუშაო გეგმებს, დავათვალიერეთ ცაგერის მხარეთმცოდნეობის მუზეუმი, ავედით ხვამლის მთაზე, მოსწავლეებმა გააკეთეს ჩანახატები.

1 ივნისს ბავშვთა დაცვის დღისადმი მიძღვნილი გამოფენა მოვაწყვეთ, სამხატვრო სკოლის აივანზე.

8 ივნისს მოვაწყვეთ ექსკურსია ქუთაისის ისტორიის მუზეუმში - ბაგრატის ტაძარში - სათაფლია - პრომეთე - მოწამეთა. მოსწავლეებმა გააკეთეს ჩანახატები.

10 ივნისს მოეწყო გამოფენა - კონკურსი, ამბროლაურში, „მოსახლეობის რეგიონული ფორუმი 2022“, სადაც გამოფენილი იყო რაჭა - ლეჩხუმისა და ქვემო სვანეთის სამხატვრო სკოლებისა და საჯარო სკოლების მოსწავლეთა ნამუშევრები.

სამხატვრო სკოლის მოსწავლეებს დავათვალიერებინეთ ამბროლაურელი მხატვრების ბესო კობახიძის და რუსუდან ქევანიშვილის სახელოსნოები.

20-21 ივნისს ხელოვნებათმცოდნე თეონა ჯაფარიძის მიერ პროექტში, „ექსპერიმენტული პლენერი“, თბილისიდან მოწვეული მხატვრების: კოტე სულაბერიძე, კოტე ჯინჭარაძე, ნინო ჭილაშვილის თაოსნობით, სამხატვრო სკოლის შვიდ მოსწავლესთან ერთად ჩატარდა პლენერზე ხატვა, შემდეგ ეს ნამუშევრები გამოიფინა მხარეთმცოდნეობის მუზეუმში.

27 ივნისს ჩავატარეთ სადიპლომო ნამუშევრების განხილვა, ნიშნების წერა , საუკეთესო ნამუშევრები მოვათავსეთ სამუზეუმო სივრცეში. 2022 სასწავლო წელი დაამთავრა 10-მა მოსწავლემ.

6 ივლისს ჩავატარეთ სამუშაო გეგმის მიხედვით გათვალისწინებული პედაგოგიური საბჭოს N3 სხდომა. შევაჯამეთ მიმდინარე სასწავლო წელი, ვისაუბრეთ პრობლემებზე. დავსახეთ გეგმები.

სასწავლო წლის დაწყებასთან დაკავშირებით დავასუფთავეთ სამხატვრო სკოლის ეზო და გავაკეთეთ ეზოს შემოღობვა, რათა სიბინძურით იყო სავსე, შემოდიოდნენ უსაქმურები და ანაგვიანებდნენ ეზოს.

ჩვენი ქმედებით აღვკვეცეთ ეზო დაბინძურებისაგან, დასაქმებული გვყავს სოციალურად დაუცველი , რომელიც ზრუნავს ჩვენი ეზოს სისუფთავეზე.

9 სექტემბერს ჩატარდა ონელობა, რომელსაც წინ უძღოდა მთელი რიგი სამუშაოები. გამოფენაზე წარვადგინეთ ფერწერები, გრაფიკები, თექა, ბატიკა, ნაქსოვები.

საქართველოს ჰერალდიკის სამსახურის ხელმძღვანელმა, ბატონმა მამუკა გონგაძემ, სამხატვრო სკოლას საჩუქრად გადმოგვცა კომპიუტერი.

ჩავატარეთ პედაგოგიური საბჭოს სხდომა, დავსახეთ ამოცანები, განვიხილეთ ღონისძიებების გეგმა, სამუშაო გეგმა.

ჩვენი სკოლის ხის მხატვრული დამუშავების პედაგოგმა თ. გუგეშაშვილმა, ჩვენი სკოლის საუკეთესო მოსწავლეს ლუკა ლიჩელს, დაუნიშნა სტიპენდია 50 ლარის ოდენობით.

დანიის სამეფო აკადემიის და თბილისის თავისუფალი უნივერსიტეტის, არქიტექტურის ფაკულტეტის სტუდენტები და სამხატვრო სკოლის მოსწავლეები ერთობლივად მუშაობენ რაჭული ოდა სახლის მშენებლობაზე.

ხის მხატვრული დამუშავების სახელოსნომ უმასპინძლა ევროსაბჭოს ელჩის მოადგილეს და ინფრასტრუქტურის მინისტრის მოადგილეს.

გლობალურ დათბობასთან დაკავშირებით სკოლის მოსწავლეებმა მოისმინეს ლექცია, შემდეგ კი ფერადი ცარცებით , ცენტრალურ მოედანზე, დახატეს თემატიკიდან გამომდინარე.

2 ოქტომბერს ვიმყოფებოდით თბილისში „თბილისობაზე“, სადაც ონის მუნიციპალიტეტის სახელით, სამხატვრო სკოლამ, გამოფენაზე წარვადგინეთ: ფერწერული, გრაფიკული ნამუშევრები, ასევე გამოყენებითი ხელოვნების ნიმუშები თექა, ბატიკა, ნაქსოვი თოჯინები, ასევე გამოფენილი იყო ჩვენი ყოფილი მოსწავლის, ლიკა თაგვაძის კერამიკული ნამუშევრები.

7 ოქტომბერს ჩავატარეთ წინასწარ დაგეგმილი, მურმან ლებანიძის 100 წლისთავისადმი მიძღვნილი ღონისძიება , გამოფენა-პლენერი, პოეტის მშობლიურ სოფელ კვაშხიეთში, მოსწავლეებმა წაიკითხეს მისი ლექსები და ადგილზე გააკეთეს ჩანახატები.

20 ოქტომბერს. მოსწავლე ახალგაზრდობის სახლის საკონცერტო დარბაზში , გავაკეთეთ 7 ოქტომბერს გაკეთებული ჩანახატების გამოფენა.

15 ნოემბერს ჩავატარეთ, წინასწარ დაგეგმილი ღონისძიება, პლენერზე ხატვა. მოსწავლეებმა გააკეთეს ჩანახატები, შემდეგ მოვაწყვეთ ნამუშევრების გამოფენა-გარჩევა.

დავათვალიერეთ ნიკორწმინდის ტაძარი, ვესაუბრეთ მოსწავლეებს მის არქიტექტურაზე, ჩუქურთმებზე, ფრესკებზე, შემდეგ ბარაკონის თაძარს ვესტუმრეთ, ასევე ვისაუბრეთ არქიტექტურაზე, იმ პერიოდზე, როდესაც აიგო ტაძარი, ვისაუბრეთ ტაძრების მსგავსებასა და განსხვავებაზე.

26 დეკემბერს სამხატვრო სკოლის საკლასო ოთახში ჩავატარეთ საახალწლო ნამუშევრების გამოფენა-გაყიდვა, გამოფენაზე მოსწავლეებმა წარადგინეს საახალწლო ნაძვის ხის სათამაშოები, თექები, ფერწერული ნამუშევრები, შემოსული თანხით დავეხმარეთ სოციალურად დაუცველ თემურ თათარაძის ოჯახს.

წლიური გეგმით გათვალისწინებული ყველა ღონისძიება შესრულებულია, პედაგოგიურმა კოლექტივმა ყველაფერი გააკეთა იმისათვის, რომ სამხატვრო სკოლისათვის წარმატებული წელი ყოფილიყოს. ორგანიზაციის განვითარებისა და ეფექტურობის გაზრდის მისაღწევად აუცილებელია სკოლის შენობით უზრუნველყოფა და ხელფასების მატება.

სამხატვრო სკოლის დირექტორი : ელენე მაგრაქველიძე